
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 61  
                                                             din 25 aprilie 2024
privind preluarea și modificarea unui contract de închiriere

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.623/04.04.2024 şi la Consiliul Local Sighișoara cu nr. 14.586/18.04.2024, de referatul de aprobare, înregistrat cu nr. 12.625/04.04.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând cererea înregistrată la Municipiul Sighișoara cu nr. 9.381/11.03.2024, formulată de doamna Wolf Erzsebet și soțul Arcadie, prin care solicită preluarea contractului de închiriere nr. 101/27.08.2021, având ca obiect terenul ocupat de construcția - scări de acces la imobilul – construcție înscris în C.F. nr. 50827-C1-U10 Sighișoara (nr. C.F. vechi 9560/I), nr. cad 50827-C1-U10, în suprafață de 10 mp., situat în Municipiul Sighișoara, str. Crizantemelor, nr. 13, ca urmare a dobândirii în proprietate a imobilului – construcție de la actualii chiriași ai terenului Hănescu Mina, căsătorită cu Emilian și Tanasă Margareta, căsătorită cu Constantin, conform contractului de vânzare - cumpărare autentificat de Biroul Individual Nortarial – Urian Marcel Cosmin, prin încheierea de autentificare nr. 646/15.03.2023, precum și modificarea obiectului contractului de închiriere, în sensul diminuării a suprafeței de la 10 mp. la 2,86 mp., terenul fiind ocupat actualmente de construcția balcon;

Având în vedere Nota de constatare nr. 14.528/18.04.2024;

Având în vedere că, prin preluarea, respectiv modificarea contractului de închiriere, nu sunt afectate planurile de sistematizare şi se aduc venituri suplimentare la bugetul local;

Având în vedere faptul că, imobilul de natură teren, antemenționat, se află situat în intravilanul Municipiului Sighișoara – domeniul public;

Văzând prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 227/2015 privind Codul Fiscal, cu modificările și completările ulterioare, precum și ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și art. 16 din contractul de închiriere având ca obiect terenul ocupat de construcția scări acces;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 12.624/04.04.2024, prin care se propune preluarea și modificarea unui contract de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ cu modificările și completările ulterioare,

               H O T Ă R Ă Ş T E:

Art. 1. (1) Se aprobă preluarea și modificarea, începând cu data de 01.05.2024, a contractului de închiriere nr. 101/27.08.2021, având ca obiect terenul în suprafață de 10 mp., situat în Municipiul Sighișoara, str. Crizantemelor, nr. 13, cu destinația de teren ocupat de construcția - scări de acces la imobilul – construcție înscris în C.F. nr. 50827-C1-U10 Sighișoara (nr. C.F. vechi 9560/I), cu nr. cad. 50827-C1-U10, de către doamna Wolf Erzsebet și soțul Arcadie, ca urmare a dobândirii în proprietate a imobilului – construcție de la actualii chiriași ai terenului Hănescu Mina, căsătorită cu Emilian și Tanasă Margareta, căsătorită cu Constantin, conform contractului de vânzare - cumpărare autentificat de Biroul Individual Notarial – Urian Marcel Cosmin, prin încheierea de autentificare nr. 646/15.03.2023. 

(2) Obiectul contractului de închiriere se modifică în sensul diminuării cu 7,14 mp. a suprafeței de teren ocupat de construcția scări acces, respectiv de la 10 mp., la 2,86 mp., terenul având destinația actualmente de teren ocupat de construcția balcon nu scări acces. 

(3) Ca o consecință a modificărilor prevăzute la alin. (2) din prezentul articol, art. 2 din Capitolul II. OBIECTUL CONTRACTULUI din contractul de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre se modifică și va avea următorul conținut:

,,MUNICIPIUL SIGHIȘOARA în calitate de proprietar/administrator, închiriază terenul în suprafață de 2,86 mp., situat în Municipiul Sighișoara, str. Crizantemelor, nr. 13, cu destinația de teren ocupat de construcția balcon a imobilului - construcție, înscris în C.F. nr. 50827-C1-U10 Sighișoara, cu nr. cad. 50827-C1-U10ˮ.
 (4) Cuantumul chiriei va fi actualizat conform prevederilor legale aplicabile în materie, în vigoare la data modificării contractului, ca urmare a modificării suprafeței de teren, conform art. 1 alin. (2) și alin. (3) din prezenta hotărâre și va fi indexat cu indicele de inflație anual.

 (5) Se modifică prevederile  art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(6) Se modifică prevederile art. 16 din Capitolul VIII. RĂSPUNDEREA CONTRACTUALĂ  al contractului de închiriere amintit, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(7) Durata termenului de închiriere rămasă din durata iniţială de cinci ani a contractului de închiriere este de 1 (un) an şi 8 (opt) luni, respectiv de la data de 01.05.2024 până la data de 31.12.2025, cu posibilități de prelungire, conform contractului.

 (8) Celelalte prevederi ale contractului de închiriere, așa cum a fost preluat și modificat potrivit prevederilor art. 1 alin. (1) și alin. (2) din prezenta hotărâre, rămân neschimbate și îşi menţin valabilitatea între Municipiul Sighişoara şi doamnaWolf Erzsebet și soțul Arcadie.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  

B.A.

